Document ID: 32012D0738

RÅDETS AFGØRELSE
af 13. november 2012
om indgåelse på Den Europæiske Unions vegne af konventionen om fødevarebistand
(2012/738/EU)
RÅDET FOR DEN EUROPÆISKE UNION HAR -
under henvisning til traktaten om Den Europæiske Unions funktionsmåde, særlig artikel 214, stk. 4, sammenholdt med artikel 218, stk. 6, litra a),
under henvisning til forslag fra Europa-Kommissionen,
under henvisning til godkendelse fra Europa-Parlamentet, og
ud fra følgende betragtninger:
(1)
Unionen er part i konventionen om fødevarehjælp af 1999 (1) (»FAC 1999«), som udløber den 1. juli 2012.
(2)
I overensstemmelse med Rådets afgørelse 2012/511/EU (2) blev konventionen om fødevarebistand(»konventionen«) undertegnet den 23. juli 2012 med forbehold af dens indgåelse.
(3)
Det er i Unionens interesse at være part i konventionen, fordi den bidrager til at nå de mål for humanitær bistand, som er omhandlet i artikel 214, stk. 1, i traktaten om Den Europæiske Unions funktionsmåde.
(4)
Konventionen bør godkendes -
VEDTAGET DENNE AFGØRELSE:
Artikel 1
Konventionen om fødevarebistand (»konventionen«) godkendes herved på Unionens vegne.
Teksten til konventionen er knyttet til denne afgørelse.
Artikel 2
Kommissionen træffer afgørelse om den årlige forpligtelse, der indgås på vegne af Unionen i overensstemmelse med konventionens artikel 5, og underretter komitéens sekretariat herom.
Artikel 3
Kommissionen forelægger årsrapporter og deltager i informationsudveksling på vegne af Unionen i overensstemmelse med konventionens artikel 6.
Artikel 4
Formanden for Rådet udpeger de eller de personer, der på Unionens vegne er beføjet til at deponere det godkendelsesinstrument, der er omhandlet i konventionens artikel 12, med henblik på at udtrykke Unionens samtykke til at blive bundet af konventionen (3).
Artikel 5
Denne afgørelse træder i kraft på dagen for vedtagelsen.
Udfærdiget i Bruxelles, den 13. november 2012.

Labels: 19
5